เรื่องร้องเรียน: สุนัขของเพื่อนบ้านเห่าส่งเสียงดังโดยไม่มีใครพยายามบุกรุกเข้าไปในบ้านมา 2ปีแล้วค่ะ  เห่าทุกอย่างที่เดินผ่านถนนหน้าบ้านที่เป็นถนนสาธารณะ  ยามที่เดินตรวจหมู่บ้าน คนวิ่งออกกำลังกาย ยืนอยู่ฝั่งหน้าบ้านตัวเองมันก็เห่า รถเก็บขยะก็เห่า  จะพักผ่อนช่วงวันหยุดเช้าๆก็เห่า  จะนอนกลางคืนก็เห่า เคยพูดคุยกับเจ้าของบ้าน2-3ครั้งแล้ว ก็ยังปล่อยให้เป็นแบบเดิม ไม่ยอมฝึกสุนัขตัวเอง เดือดร้อนมากค่ะ
การดำเนินการของเจ้าหน้าที่: เจ้าหน้าที่ดำเนินการตรวจสอบบริเวณสถานที่ถูกร้องเรียน ขณะตรวจพบสุนัข จำนวน 2 ตัว พักอาศัยภายในบ้านเลขที่ 1/93 สุนัขจะเห่าเมื่อเข้าใกล้รั้ว และหยุดเมื่อถอยห่างออกมา ซึ่งถือเป็นปกติวิสัยของสุนัขที่เห่าระวังภัยป้องกันทรัพย์สินของเจ้าของ สอบถามเจ้าของชี้แจงข้อเท็จจริงว่า สุนัขเป็นของคนเช่าบ้านสมัยก่อน ย้ายออกไปแล้วไม่นำสุนัขออกไปด้วย ตนเองจึงรับเลี้ยงดูแลมาเป็นระยะเวลา 15 ปีแล้ว จะมีเห่าบ้างเมื่อมีคนเดินผ่านหน้าบ้าน จึงได้ออกแบบตรวจแนะนำของเจ้าพนักงาน (แบบ นส.1) แจ้งให้ทราบกรณีประชาชนร้องเรียนเรื่องสุนัขเห่าส่งเสียงดังรบกวน พร้อมนี้ได้ขอความร่วมมือห้ามปรามสุนัขไม่ให้เห่ารบกวนติดต่อกันเป็นระยะเวลานาน
ความเห็นของผู้แจ้ง: ขอบคุณค่ะที่ตักเตือน แต่เพราะบริเวณถนน เป็นถนนส่วนรวมทุกคนมีสิทธิใช้งาน ตัวเรายืนหน้าบ้าน ยืนในบ้าน สุนัขก็เห่าจนปิดประตูเข้าบ้านถึงหยุด   ถนนหมู่บ้านหรือบ้านตรงข้ามไม่ใช่บ้านของ1/93 ไม่จำเป็นต้องเห่าระวังภัยก็ได้นะคะ  คนอื่นจะพักผ่อน จะทำงาน ยามหมู่บ้านออกตรวจยามกลางคืนก็ไม่สบายใจถ้าต้องขับผ่านแล้วสุนัขเห่ารบกวน แล้วหากเกิดเหตุการไม่ดี ยามไม่ตรวจในซอยเพราะเกรงใจคนในหมู่บ้าน  อันนี้เป็นผลร้ายกว่าไหม   รับเลี้ยงเองก็ควรรับผิดชอบผลที่ตามมาด้วย ว่าถ้าหากไม่จัดการ จะแจ้งเข้าไปอีกรอบค่ะ
พื้นที่: แขวงออเงิน เขตสายไหม กรุงเทพมหานคร